CELEX: 32005D0086
Language: sk
Date: 2005-01-28 00:00:00
Title: 2005/86/ES: Rozhodnutie Komisie z 28. januára 2005, ktorým sa mení a dopĺňa rozhodnutie 2003/71/ES, pokiaľ ide o dobu platnosti (oznámené pod číslom dokumentu K(2005) 186)Text s významom pre EHP

3.2.2005   
            
            
               SK
            
            
               Úradný vestník Európskej únie
            
            
               L 30/19
            
         
      ROZHODNUTIE KOMISIE
   
   z 28. januára 2005,
   ktorým sa mení a dopĺňa rozhodnutie 2003/71/ES, pokiaľ ide o dobu platnosti
   (oznámené pod číslom dokumentu K(2005) 186)
   (Text s významom pre EHP)
   (2005/86/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/496/EHS z 15. júla 1991 stanovujúcou princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (1), najmä na jej článok 18 ods. 7,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (2), najmä na jej článok 22 ods. 6,
   keďže:
   
               (1)
            
            
               Výskyt nákazlivej chudokrvnosti lososov (ISA) na Faerských ostrovoch viedol k prijatiu rozhodnutia Komisie 2003/71/ES z 29. januára 2003 o určitých ochranných opatreniach týkajúcich sa nákazlivej chudokrvnosti lososov na Faerských ostrovoch (3).
            
         
               (2)
            
            
               Napriek kontrolným opatreniam prijatým na Faerských ostrovoch sa vyskytli ďalšie prepuknutia ISA a boli oznámené Komisii daným štátom v roku 2004.
            
         
               (3)
            
            
               Faerské ostrovy predložili veterinárnej podskupine zriadenej dohodou medzi EÚ a Faerskými ostrovmi (4) pohotovostný plán v súlade s článkom 15 smernice Rady 93/53/EHS z 24. júna 1993 zavádzajúcej minimálne opatrenia Spoločenstva na kontrolu určitých chorôb rýb (5). Pohotovostný plán zahŕňa schému vylovenia rýb v súlade s článkom 6 smernice 93/53/EHS. Pohotovostný plán vrátane očkovacích postupov a schémy vylovenia rýb, predložený v septembri 2004, schválila podskupina.
            
         
               (4)
            
            
               Na základe situácie v súvislosti s výskytom ochorenia na Faerských ostrovoch a uskutočňovania kontrolnej stratégie vrátane očkovania by sa ochranné opatrenia stanovené v rozhodnutí 2003/71/ES mali naďalej uplatňovať, pokiaľ sa vykonáva očkovanie. Predpokladá sa, že očkovanie zostane kontrolnou stratégiou aspoň na obdobie ďalších dvoch rokov.
            
         
               (5)
            
            
               Rozhodnutie 2003/71/ES by sa preto malo zmeniť a doplniť s cieľom predĺžiť dobu platnosti.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V článku 6 rozhodnutia 2003/71/ES sa údaj „31. januára 2005“ nahrádza údajom „31. januára 2007“.
   Článok 2
   Toto rozhodnutie je určené členským štátom.
   
      V Bruseli 28. januára 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 268, 24.9.1991, s. 56. Smernica naposledy zmenená a doplnená Aktom o pristúpení z roku 2003.
   
      (2)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      (3)  Ú. v. ES L 26, 31.1.2003, s. 80. Rozhodnutie naposledy zmenené a doplnené rozhodnutím 2004/160/ES (Ú. v. EÚ L 50, 20.2.2004, s. 65).
   
      (4)  Ú. v. ES L 53, 22.2.1997, s. 2.
   
      (5)  Ú. v. ES L 175, 19.7.1993, s. 23. Smernica naposledy zmenená a doplnená Aktom o pristúpení z roku 2003.